Folketing
2004-06-04

Også her må vi sige fra Dansk Folkepartis side, at der er nogle gode intentioner i det forslag, man er kommet med her fra fru Lissa Mathiasens side, og derfor ønsker vi selvfølgelig også at arbejde videre med sagen. Vi håber så også på, at vi i hvert fald i den næste folketingsperiode sammen med Socialdemokratiet og også sammen med SF og sammen med regeringen kan finde en løsning på det område her. Vi er imod at indføre 3 måneders opsigelse, fordi vi mener, at det skal være sådan, at man kan leje værelserne ud, og at der bliver nok udlejet. Men som sagt er vi altså indstillet på, at vi sammen med regeringen og også sammen med Socialdemokratiet kan finde en løsning på det her i den kommende periode.